**Ministru kabineta noteikumu projekta „Grozījumi Ministru kabineta 2010.gada 13.aprīļa noteikumos Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri””” sākotnējās ietekmes novērtējuma ziņojums (anotācija)**

|  |
| --- |
| **I.Tiesību akta projekta izstrādes nepieciešamība** |
| 1. Pamatojums | Noteikumu projekts sagatavots, pamatojoties uz Eiropas Savienības struktūrfondu un Kohēzijas fonda vadības likuma 18.panta 10.punktu. |
| 2. Pašreizējā situācija un problēmas | 2010.gada 13.aprīlī Ministru kabinets apstiprināja Ministru kabineta noteikumus Nr.361 „Noteikumi par darbības programmas „Uzņēmējdarbība un inovācijas” papildinājuma 2.1.2.1.1.apakšaktivitāti „Kompetences centri”” (turpmāk - MK noteikumi Nr.361).MK noteikumi Nr.361 nosaka, ka 2.1.2.1.1.apakšaktivitātē projektus iesniedz kompetences centri – juridiskas personas –, kas apvieno zinātniskos un nozares sadarbības partnerus (kopā saukti – sadarbības partneri). Kompetences centrā ir vismaz viens zinātniskais sadarbības partneris un vismaz trīs savstarpēji nesaistīti nozares sadarbības partneri. Maksimāli pieļaujamais Eiropas Reģionālā attīstības fonda (turpmāk – ERAF) finansējuma apmērs vienam projektam ir 6 250 000 latu. Kopējais 2.1.2.1.1.apakšaktivitātes ERAF finansējums ir 36 320 910,72 lati. Projekta iesniegumu pieņemšana 2.1.2.1.1.apakšaktivitātē notika no 2010.gada 2.augusta līdz 2010.gada 30.septembrim un kopā tika iesniegti 9 projekti par kopējo pieprasīto finansējumu 56 773 021 latiem.Tā rezultātā aktuāls ir jautājums par papildu finansējuma pārdalīšanu 2.1.2.1.1.apakšaktivitātei, lai nodrošinātu tās efektīvu īstenošanu. Finansējuma pārdales nepieciešamība ir balstīta uz šādiem aspektiem: 1) Pašreiz ir apstiprināti pieci kompetences centru projekti, kam kopā ir piešķirts 31 124 243 latu liels ERAF finansējums. Tā rezultātā 2.1.2.1.1.apakšaktivitātes ietvaros neizmantoti paliek 5 196 668 lati. Lai papildus būtu iespējams finansēt vēl vienu kompetences centru, ir nepieciešams pārdalīt 1 053 332 latus, kas nodrošinātu pilnīgu 2.1.2.1.1.apakšaktivitātes ERAF finansējuma apguvi. 2) Pašreiz neapgūts finansējums ir 2.1.2.1.2.apakšaktivitātē 204 230 lati, 2.1.2.2.1.apakšaktivitātē 674 132 lati un 2.1.2.2.3.apakšaktivitātē 646 798 lati. Šo trīs apakšaktivitāšu neapgūtais finansējums kopā veido 1 525 160 latus. Tā kā iesniegumu pieņemšana šajās apakšaktivitātēs ir noslēgusies un jauni uzsaukumi vairs netiek plānoti, tad ir iespējams veikt finansējuma pārdali par neizmantoto finansējumu no šīm apakšaktivitātēm. Šo trīs apakšaktivitāšu izvirzītie mērķi un sasniedzamie uzdevumi ir ļoti līdzīgi 2.1.2.1.1.apakšaktivitātes mērķiem un uzdevumiem, jo iepriekšminētajās apakšaktivitātēs tāpat tiek atbalstīta jaunu produktu un tehnoloģiju izstrāde, zinātnes komercializācija un prioritāro nozaru konkurētspējas vispārēja stiprināšana. Līdz ar to veicot pārdali no šīm apakšaktivitātēm uz 2.1.2.1.1.apakšaktivitāti maksimāli efektīvi tiktu izmantots finansējums tiem pašiem mērķiem un uzdevumiem. 3) Atbalstot pašreiz iespējamos piecus kompetences centrus, finansējums tiek nodrošināts Latvijai tādām būtiskām nozarēm kā ķīmija un farmācija, informācijas un komunikāciju tehnoloģijas, kokapstrāde, transporta tehnika un elektriskās un kosmosa iekārtas. Veicot papildus pārdali un atbalstot 6. kompetences centru tiktu atbalstīta arī vides, biotehnoloģiju, bioenerģijas un nanostrukturēto un daudzfunkcionālo materiālu, konstrukciju un tehnoloģiju nozares. Papildus būtisks aspekts ir, ka Ministru kabinets ir apstiprinājis deviņus valsts nozīmes pētniecības centrus (turpmāk – VNPC), ar ko ir paredzēts koncentrēt zinātnes resursus Eiropas līmeņa pētniecībai zinātnes prioritārajos virzienos, sekmējot Latvijas tautsaimniecības prioritāro nozaru un sabiedrības attīstību. Pašreizējā situācijā, kad Latvija ir definējusi savas prioritārās nozares, kā nākamais mērķis ir izvirzīts nepieciešamo resursu novirzīšana šīm nozarēm, kas tādā veidā ļautu sasniegt nozīmīgu ietekmi konkrētajās tautsaimniecības nozarēs ne tikai Latvijas, bet visas Eiropas līmenī. Lai nodrošinātu šādu resursu koncentrāciju, kas, tai skaitā, ir uzsvērta kā viena no pamatlietām Eiropas Savienības Kohēzijas politikas ietvaros saskaņā ar Eiropas Komisijas sagatavoto Piekto ziņojumu par ekonomisko, sociālo un teritoriālo kohēziju, būtiski ir dot šiem VNPC iespēju veicināt tautsaimniecības attīstību, sniedzot pakalpojumus atbilstošiem kompetences centriem. Vienlaikus šādā veidā tiek nodrošināts, ka Latvijas iekšējā politika ir saskaņota un virzīta vienotu mērķu sasniegšanai. Ar pašlaik apstiprinātajiem kompetences centriem sinerģija tiks veidota ar šādiem VNPC: „Informācijas, komunikāciju un signālapstrādes tehnoloģiju VNPC”, „Latviešu valodas, kultūrvēsturiskā mantojuma un radošo tehnoloģiju VNPC”, „Meža un ūdens resursu VNPC”, „Farmācijas un biomedicīnas VNPC” un daļēji „Enerģijas un vides resursu ieguves un ilgtspējīgas izmantošanas tehnoloģiju VNPC” tā kā tas ietver arī „Transporta un mašīnbūves centra” attīstību. Piešķirot atbalstu papildu kompetences centram, tiktu dota iespēja arī VNPC „Enerģijas un vides resursu ieguves un ilgtspējīgas izmantošanas tehnoloģiju VNPC” un „Nanostrukturēto un daudzfunkcionālo materiālu, konstrukciju un tehnoloģiju VNPC” veidot sinerģiju un nozares attīstību ar atbilstošo kompetences centru. Tā kā kompetences centra projekts ir laikietilpīgs un ņemot vērā to, ka Eiropas Savienības struktūrfondu 2007-2013.gada plānošanas periodstuvojas noslēgumam, papildu finansējumu 2.1.2.1.1.apakšaktivitātes īstenošanai nepieciešams pārdalīt pēc iespējas īsākā termiņā. |
| 3. Saistītie politikas ietekmes novērtējumi un pētījumi | Projekts šo jomu neskar**.** |
| 4. Tiesiskā regulējuma mērķis un būtība | Tiesību akta projekts paredz veikt grozījumus MK noteikumos Nr.361, lai:Noteiktu, ka 2.1.2.1.1. apakšaktivitātē pieejamais ERAF finansējums ir 37 374 243 latu.Sekmētu, ka finansējuma saņēmējs noslēguma pārskatu iesniedz tieši 15 darbdienu laikā pēc projekta īstenošanas pabeigšanas. |
| 5. Projekta izstrādē iesaistītās institūcijas | Projekts šo jomu neskar**.** |
| 6. Iemesli, kādēļ netika nodrošināta sabiedrības līdzdalība | Projekts šo jomu neskar**.** |
|  7. Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | 2.1.2.1.1.apakšaktivitātes mērķa grupa ir komersanti, to apvienības (biedrības, nodibinājumi), zinātniskās institūcijas, kuras ir reģistrētas zinātnisko institūciju reģistrā. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar**.** |
| 3. | Tiesiskā regulējuma finansiālā ietekme | Noteikumu projekts paredz palielināt 2.1.2.1.1.apakšaktivitātes ietvaros pieejamā Eiropas Savienības fondu finansējuma apjomu līdz 37 374 243 latiem. |
| 4. | Tiesiskā regulējuma nefinansiālā ietekme | Izmaiņas pieejamā finansējumā apjomā ļaus nodrošināt 2.1.2.1.1.apakšaktivitātes ietvaros resursu koncentrāciju papildus vēl vienā Latvijas tautsaimniecībai prioritārā nozarē. |
| 5. | Administratīvās procedūras raksturojums | Projekts šo jomu neskar**.** |
| 6. | Administratīvo izmaksu monetārs novērtējums | Projekts šo jomu neskar**.** |
| 7. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. Projekta izpildē iesaistītās institūcijas | Noteikumu projekta izpildē ir iesaistīta Latvijas Investīciju un attīstības aģentūra. |
| 2. Projekta izpildes ietekme uz pārvaldes funkcijā | Noteikumu projekta izpildi nodrošinās Latvijas Investīciju un attīstības aģentūras darbības ietvaros. |
| 3. Projekta izpildes ietekme uz pārvaldes institucionālo struktūru. Jaunu institūciju izveide | Noteikumu projekta izpildei nav nepieciešams radīt jaunas institūcijas. |
| 4. Projekta izpildes ietekmes uz pārvaldes institucionālo struktūru. Esošu institūciju likvidācija | Noteikumu projekta izpildei nav nepieciešams likvidēt esošās institūcijas. |
| 5. Projekta izpildes ietekmes uz pārvaldes institucionālo struktūru. Esošu institūciju reorganizācija | Noteikumu projekta izpildei nav nepieciešams reorganizēt esošās institūcijas. |
| 6. Cita informācija | Nav. |

**Anotācijas III, IV, V un VI sadaļa -** projekts šīs jomas neskar**.**

Ekonomikas ministrs A.Kampars

Vīza: Valsts sekretārs J.Pūce

2011.01.26. 16:01

Māris Krūmiņš

67013082, Maris.Krumins@em.gov.lv